section_heading: Tijek koncerta
paragraph_text: thumb|right|Madonna izvodi "[[Turn Up the Radio"]] Glavna tema koncerta je prelazak iz tame u svjetlost. Podijeljen je u četiri segmenta: Transgression (prijestup), Prophecy (proročanstvo), Masculine/Feminine (muško/žensko) i Redemption (iskupljenje). Započinje scenografijom koja prikazuje crkveni ambijent, a Kalakan Trio pjeva religijsku glazbu i uvodi u početak koncerta. Plesači povlače uže kojim zvone zvonom, te guraju veliku kadionicu. Ekrani iza njih se prepolove i otkrivaju Madonnu u staklenoj ispovjedaonici za vrijeme ispovjedi a dotle počinje svirati "Girl Gone Wild". Madonna ustaje, uzima pušku kojom razbija staklo te otkriva sebe u uskom crnom odijelu. Na pozornici joj se pridružuju plesači u sličnim kostimima kao u glazbenom videu. Na pjesmu se nastavlja "Revolver" gdje joj se pridružuju samo plesačice s puškama, a u pozadini na ekranu se pojavljuje Lil Wayne u svome dijelu. Na pozornicu dolazi scena motela gdje Madonna pjeva "Gang Bang", te ubija svoje plesače koji glume provalnike. Zatim slijedi jako kratka verzija "Papa Don't Preach" kada plesači obučeni u vojnike s puškama vežu Madonnu, te slijedi "Hung Up" gdje Madonna hoda po užetu. Prvi segment koncerta završava s "I Don't Give A" gdje svira gitaru a na ekranu se pojavljuje Nicki Minaj. U prvom video interludiju se pojavljuje mnoštvo nadgrobnih spomenika i muškarci koji hodaju po groblju dok zajedno sviraju "Best Friend" i "Heartbeat". Sljedeći segment započinje s "Express Yourself". Madonna je obučena kao marioneta zajedno sa svojim plesačicama. U pjesmi se nalaze isječci pjesme "Born This Way" Lady Gage i Madonnine pjesme "She's Not Me". Zatim slijedi Just Blaze Remix "Give Me All Your Luvin'" s marširajućim bendom i Madonnom i plesačicama s pomponima. Slijedi kratki uvod koji prikazuje vrlo kratke isječke Madonninih velikih hitova, a zatim se pojavljuje Madonna obučena u kožnu haljinu s gitarom i pjeva "Turn Up the Radio". Zajedno s Kalakan Trio izvodi "Open Your Heart" te na kraju pjesme zajedno s publikom pjeva "Sagarra Jo". Zatim uobičajno slijedi kartki dio gdje Madonna održi govor publici te vrlo kratka verzija "Holiday" koja je uvrštena na popis izvođenih pjesama tek 8. rujna u New Yorku. Na kraju dolazi "Matsterpiece" dok se na velikom ekranu izmjenjuju snimke iz filma W.E.